प्रदूषण रोकने पांच सौ श्रमिकों को मिलेगा ई-रिक्शा
बिलासपुर |प्रदूषण को देखते हुए असंगठित क्षेत्र के पांच सौ रिक्शा, आॅटो रिक्शा चालकों को ई-रिक्शा दिया जाएगा। ई-रिक्शा सहायता कोष की बैठक में यह घोषणा कलेक्टर अन्बलगन पी. ने की।
उन्होंने कहा कि जिले में पर्यावरण संरक्षण व प्रदूषण को रोकने ऑटो संचालन पर नियंत्रण व पैडल चलित रिक्शे में सवारी के बोझ से रिक्शा चालकों को मुक्ति दिलाने के लिए ऑटो और रिक्शा को ई-रिक्शा में बदलने पहल की जा रही है। इस मद्देनजर असंगठित क्षेत्र में पंजीकृत पांच सौ श्रमिकों को ई-रिक्शा देने की योजना है। सहायक श्रमायुक्त अनिता गुप्ता ने बताया कि हितग्राहियों को ई-रिक्शा प्राप्त करने के लिए श्रमिकों का पंजीयन छत्तीसगढ़ असंगठित कर्मकार राज्य सामाजिक सुरक्षा मंडल में 90 दिन के अंदर आवेदन करना होगा। ई-रिक्शा के लिए मंडल द्वारा 30 हजार रुपए अनुदान के रूप में दिए जाएंगे, जबकि 10 हजार रुपए स्वयं श्रमिक को देना होगा। शेष राशि बैंक से लोन के माध्यम से दी जाएगी। ऋण व ब्याज की राशि का भुगतान निर्धारित अवधि में हितग्राही को करना होगा। बैंक हितग्राही का लोन स्वीकृत किए जाने संबंधी दस्तावेज उपलब्ध कराए जाने पर हितग्राही के खाते में मंडल द्वारा अंशदान हस्तांतरित किया जाएगा।
hin_Deva hin_Deva hin_Deva